CELEX: 62021TN0760
Language: da
Date: 2021-11-29 00:00:00
Title: Sag T-760/21: Sag anlagt den 29. november 2021 — DCM Film Distribution mod Kommissionen

31.1.2022   
            
            
               DA
            
            
               Den Europæiske Unions Tidende
            
            
               C 51/37
            
         
      Sag anlagt den 29. november 2021 — DCM Film Distribution mod Kommissionen
      (Sag T-760/21)
      (2022/C 51/50)
      Processprog: engelsk
      
         Parter
      
      
         Sagsøger: DCM Film Distribution GmbH (Berlin, Tyskland) (ved advokaterne A. Huttenlauch, M. Klasse og P. Hesse)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Europa-Kommissionens afgørelse C(2021) 7095 final af 28. september 2021 om prøvelse af lovligheden af en retsakt fra Det Europæiske Forvaltningsorgan for Uddannelse og Kultur i henhold til Rådets forordning (EF) nr. 58/2003 (1) annulleres i henhold til artikel 264, stk. 1, TEUF, og
               
            
                  —
               
               
                  Europa-Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført syv anbringender.
      
                  1.
               
               
                  Første anbringende om, at Kommissionens fortolkning af »europæisk selskab« er uforenelig med indholdet af retningslinjerne og arbejdsprogrammet.
                  
                              —
                           
                           
                              Det gøres gældende, at Kommissionen begik en retlig fejl, idet den fortolkede kriteriet om nationalitet således, at det alene henviser til fysiske personer, der ejer det ansøgende selskab. Kommissionen forstod herved urigtigt »ejerskab« således, at det betyder »endeligt ejerskab«. Ordlyden tillader ikke en konklusion om, at »de endelige aktionærers« nationalitet, og ikke kun den direkte aktionærs nationalitet, er afgørende for kvalificeringen af sagsøgeren som europæisk selskab. Kommissionens indskrænkende fortolkning er ikke alene ikke støttet af ordlyden, men er også uforenelig med og i strid med den almindelige forståelse af udtrykkene »nationalitet«, »EU-selskab« og »europæisk værk« som fastsat i EU-retten.
                           
                        
            
                  2.
               
               
                  Andet anbringende om, at Kommissionens fortolkning af »europæisk selskab« er uforenelig med trinhøjere bestemmelser i EU-retten.
                  
                              —
                           
                           
                              Det gøres gældende, at idet Kommissionen støttede sig på denne fejlagtige fortolkning uden at tage behørigt hensyn til faktiske omstændigheder i sagen, er denne institutions afgørelse i strid med formålene i den anvendelige EU-ret.
                           
                        
            
                  3.
               
               
                  Tredje anbringende om, at Kommissionens afgørelse er i strid med forordning (EU) nr. 1295/2013 (2), der ligger til grund for finansieringsordningen for MEDIA-delprogrammet under Et Kreativt Europa.
                  
                              —
                           
                           
                              Det gøres gældende, at der ikke er noget grundlag i forordningen om Et Kreativt Europa for at støtte sig på nationaliteten af de endelige ejere af det ansøgende selskab som betingelse for finansieringsberettigelse; Dette er faktisk i strid med tanken om en sammenhængende gennemførelse af de generelle og specifikke formål med MEDIA-delprogrammet under Et Kreativt Europa.
                           
                        
            
                  4.
               
               
                  Fjerde anbringende om, at Kommissionens afgørelse også er i strid med kravene i forordning (EU, Euratom) 2018/1046 (3).
                  
                              —
                           
                           
                              Det gøres gældende, at Kommissionens fortolkning af berettigelseskriteriet ikke opfylder ligebehandlingsprincippet og princippet om forbud mod forskelsbehandling, som Kommissionen har pligt til at overholde i sine afgørelser om finansiering af tilskud.
                           
                        
            
                  5.
               
               
                  Femte anbringende om, at Kommissionens afgørelse tilsidesætter artikel 20 i Den Europæiske Unions charter om grundlæggende rettigheder.
                  
                              —
                           
                           
                              Det gøres gældende, at Kommissionens afgørelse fører til forskelsbehandling af sammenlignelige sager til skade for vise enheder, som ikke er objektivt begrundet.
                           
                        
            
                  6.
               
               
                  Sjette anbringende om, at Kommissionen overskred grænserne for sine skønsmæssige beføjelser.
                  
                              —
                           
                           
                              Det gøres gældende, at den omstændighed, at der er valgt en fortolkning, der tilsidesætter og er i strid med EU-retten, selv om der findes adskillige alternative fortolkninger, som er forenelige med EU-retten, udgør et misbrug af Kommissionens skønsmæssige beføjelser.
                           
                        
            
                  7.
               
               
                  Syvende anbringende om, at Kommissionens afgørelse tilsidesætter proportionalitetsprincippet.
                  
                              —
                           
                           
                              Det gøres gældende, at tildeling af finansiering på betingelse af, at det skal forhindres, at overskud overføres til tredjelande, ville kunne være opnået med mindre indgribende midler.
                           
                        
            
         (1)  Rådets forordning (EF) nr. 58/2003 af 19.12.2002 om vedtægterne for de forvaltningsorganer, der skal administrere opgaver i forbindelse med EF-programmer (EUT 2013, L 11, s. 1).
      
         (2)  Europa-Parlamentet og Rådets forordning (EU) nr. 1295/2013 af 11.12.2013, om oprettelse af programmet Et Kreativt Europa (2014-2020) og om ophævelse af afgørelse nr. 1718/2006/EF, nr. 1855/2006/EF og nr. 1041/2009/EF (EUT 2013, L 347, s. 221).
      
         (3)  Europa-Parlamentet og Rådets forordning (EU, Euratom) 2018/1046 af 18.7.2018 om de finansielle regler vedrørende Unionens almindelige budget, om ændring af forordning (EU) nr. 1296/2013, (EU) nr. 1301/2013, (EU) nr. 1303/2013, (EU) nr. 1304/2013, (EU) nr. 1309/2013, (EU) nr. 1316/2013, (EU) nr. 223/2014, (EU) nr. 283/2014 og afgørelse nr. 541/2014/EU og om ophævelse af forordning (EU, Euratom) nr. 966/2012 (EUT 2018, L 193, s. 1).